CELEX: 52012PC0377
Language: hu
Date: 2012-08-17
Title: Javaslat AZ EURÓPAI PARLAMENT ÉS A TANÁCS RENDELETE Horvátország csatlakozásának alkalmából az Európai Unióban alkalmazott tisztviselők és ideiglenes alkalmazottak felvételével kapcsolatos különleges és átmeneti intézkedések bevezetéséről

|
			
		
		
		52012PC0377
		
			Javaslat AZ EURÓPAI PARLAMENT ÉS A TANÁCS RENDELETE Horvátország csatlakozásának alkalmából az Európai Unióban alkalmazott tisztviselők és ideiglenes alkalmazottak felvételével kapcsolatos különleges és átmeneti intézkedések bevezetéséről /* COM/2012/0377 final - 2012/0224 (COD) */
			
				
		
		
			
			   	INDOKOLÁS
1.           A JAVASLAT HÁTTERE
A mellékelt rendelettervezet a Horvátország
2013. július 1-jei EU-csatlakozásával összefüggő munkaerő-felvétel
szempontjaira vonatkozik.
Az előző bővítések során
különleges intézkedéseket fogadtak el az Unióhoz csatlakozó országok
állampolgárainak felvétele céljából. Minden egyes bővítés keretében
tanácsi rendeletet fogadtak el, amely ideiglenes eltérést tett lehetővé a
személyzeti szabályzatnak[1]
a munkaerő-felvételt érintő megfelelő rendelkezéseitől.
A javaslat legfőbb elemei a
következők:
1.           A személyzeti szabályzattól
való eltérés a javaslat szerint 2018. június 30-ig tart.
2.           A rendelet versenyvizsgák
megszervezését írja elő, a Horvátországból származó tisztviselők
nemzeti alapon történő kiválasztása céljából.
3.           Horvátország Unióhoz
történő csatlakozása előtt a horvát állampolgárok részére
versenyvizsgák tarthatók, és a sikeres pályázókból listák állíthatók fel. Mindazonáltal
egy adott ország állampolgárai csak azt követően kaphatnak
tisztviselői állást az uniós intézményekben, miután az ország csatlakozott
az Európai Unióhoz.
4.           Az intézményeknek
lehetőségük van arra, hogy eltérjenek azon kötelezettségüktől,
miszerint a betöltendő álláshelyeket meg kell hirdetniük. Az intézmények
ugyanakkor – amennyiben kívánják – az álláshelyeket meghirdethetik.
Valamennyi intézmény megállapítja a tagjelölt
országból származó azon tisztviselők és ideiglenes alkalmazottak számát,
akiket az ezen eltérést meghatározó rendelet rendelkezéseinek keretében kíván
felvenni.
2.           AZ ÉRDEKELTEKKEL FOLYTATOTT
KONZULTÁCIÓK ÉS A HATÁSVIZSGÁLATOK EREDMÉNYEI
Nem alkalmazandó.
3.           A JAVASLAT JOGI ELEMEI
Javasolt az eltérés a személyzeti szabályzat
4. cikkének második és harmadik albekezdésétől, 7. cikkének (1)
bekezdésétől, 27. cikkétől és 29. cikke (1) bekezdésének a) és b)
pontjától, valamint az Európai Unió egyéb alkalmazottaira vonatkozó alkalmazási
feltételektől, amennyiben ezen feltételek értelmében a személyzeti
szabályzat említett rendelkezései kiterjednek az ideiglenes alkalmazottak
felvételére.
2012/0224 (COD)
Javaslat
AZ EURÓPAI PARLAMENT ÉS A TANÁCS
RENDELETE
Horvátország csatlakozásának alkalmából az
Európai Unióban alkalmazott tisztviselők és ideiglenes alkalmazottak
felvételével kapcsolatos különleges és átmeneti intézkedések bevezetéséről
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak
336. cikkére,
tekintettel az Európai Bizottságnak a
személyzeti szabályzati bizottsággal folytatott konzultációt követően
benyújtott javaslatára,
a jogalkotási aktus tervezetének a nemzeti
parlamentek számára való megküldését követően,
tekintettel az Európai Unió Bíróságának
véleményére[2],
tekintettel a Számvevőszék véleményére[3],
rendes jogalkotási eljárás keretében,
mivel:
(1)       Horvátország 2013. július
1-jei csatlakozásának alkalmából különleges és átmeneti intézkedések elfogadása
szükséges, amelyek lehetővé teszik az Európai Unió tisztviselőinek
személyzeti szabályzatától (a továbbiakban: a személyzeti szabályzat) és az
Európai Unió egyéb alkalmazottaira vonatkozó alkalmazási feltételektől
való eltérést. 
(2)       Tekintettel a csatlakozó
ország relatív méretére és a lehetséges érintett személyek számára, ezeknek a –
jóllehet átmeneti – intézkedéseknek megfelelő időtartamon keresztül
hatályban kell maradniuk. Ebben a vonatkozásban a legmegfelelőbb
időpontnak a 2018. június 30. tűnik.
(3)       Mivel a tervbe vett
felvételeket a csatlakozás után a lehető leghamarabb le kell folytatni,
ezért e rendeletet helyénvaló a csatlakozás tényleges időpontja előtt
elfogadni,
ELFOGADTA EZT A RENDELETET: 
1. cikk
(1)          A személyzeti szabályzat 4. cikkének
második és harmadik albekezdése, 7. cikkének (1) bekezdése, 27. cikke, valamint
29. cikke (1) bekezdésének a) és b) pontja ellenére az álláshelyek betöltése
érdekében lehetőség nyílik – az érintett ország csatlakozásának tényleges
időpontját követően és 2018. június 30-ig – horvát állampolgárok
tisztviselői kinevezésére az e célra megállapított keretszámon belül és a
költségvetési vitákra figyelemmel.
(2)          A kinevezéseknek – a magas beosztású
tisztviselők (főigazgatók vagy velük egyenrangú AD 16-os és
AD 15-ös besorolási fokozatú tisztviselők; igazgatók vagy velük
egyenrangú AD 15-ös és AD 14-es besorolási fokozatú tisztviselők)
– kivételével versenyvizsgákat követően kell megtörténniük, mely
versenyvizsgák a személyzeti szabályzat III. mellékletében részletezett
feltételek szerint kerülnek megrendezésre, és képesítéseken és/vagy vizsgákon
alapulnak.
2. cikk
(1)          Az e rendelet 1. cikkének (1)
bekezdésében említett eltérés értelemszerűen alkalmazandó Horvátország
állampolgárainak ideiglenes alkalmazottként történő felvételére.
(2)          A felvételekre a csatlakozás
tényleges időpontjától kezdődően kerül sor.
3. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
az Európai Parlament részéről                      a
Tanács részéről
az elnök                                                          az
elnök
[1]               A 2004.
évi bővítés esetében lásd HL L 67., 2004.3.5., 1. o.
                A 2007. évi bővítés
esetében lásd HL L 335., 2006.12.1., 5. o.
[2]               HL C
[…]., […]., […]. o.
[3]               HL C […].,
[…]., […]. o.